Goeie braaigeriewe vir die wat dit geniet om 'n paar vleisies te draai. Bring net jou eie hout saam. Die N2 is baie naby, maar het geen las van die verkeer gehad nie. Sal weer kom bly.
Ek het my ma weggeneem vir 'n naweek breek en ons was albei baie gelukkig met Kweekkraal. Dis maklik om te vind. Die prys is regtig baie redelik en die eenhede is modern, mooi, gemaklik en baie netjies en skoon. Die diens is vriendelik en die uitsig fantasties. Ek dink die mag dalk ons nuwe ontmoetingsplekkie word in die toekoms.
Die akkommodasie was baie lekker, veral omdat dit op 'n plaas is en ons die natuurskoon van die area kon geniet. Die gastehuis was baie gerieflik, skoon en presies wat mens van 'n selfsorg-eenheid verwag. Ideale blykplek indien kinders in die Oakdale Rugbytoernooi in Riversdal speel! Ons sal definitief weer daar bly indien ons in die omgewing is.
Baie dankie Pieter, vir die mooi woorde. Ons streef voortdurend daarna om vir gaste 'n lekker en veilige plaas omgewing te skep. Ons sien uit daarna om julle weer hier te ontvang.
Tienerseun was die geleentheid gegee om 'n bietjie plaaslewe te ervaar, baie dankie aan die personeel.
Baie dankie, Nico, vir hierdie skrywe. Ons is bly julle het dit geniet en ons streef daarna dat gaste se verblyf 'n lekker ervaring is.
Ek hoop ons sien julle weer vir 'n naweek met minder sportaktiwiteite en dalk meer plaaslewe ervarings.
Kweekkraal is 'n prentjiemooi plaas en alles so netjies. Jy kan sien daar bly trotse mense op hierdie plaas. Sien julle gou weer!